איי ראט

איי ראט (באנגלית: Rat Islands) הם קבוצה של איים געשיים בשרשרת האיים האלאוטיים בדרום מערב אלסקה, בין האי בולדיר וקבוצת איי ניר הנמצאים ממערב להם. מעבר אמצ'יטקה וקבוצת איי אנדראנוף הנמצאים ממזרח להם. האיים הגדולים בקבוצה הם, ממערב למזרח, קיסקה, קיסקה הקטנה, סגולה, הוואדקס, חווסטוף, דוידוף, סיטקין הקטנה, אמצ'יטקה וסמיסופוצ'נוי. השטח הכולל של איי ראט הוא 934.6 קילומטרים רבועים. כל האיים אינם מיושבים.
==היסטוריה==
השם איי ראט Rat Islands הוא תרגום לאנגלית של השם שניתן לאיים על ידי קפטן פיודור פטרוביץ' ליטקה בשנת 1827 כאשר ביקר באיים האלאוטיים במסע מסביב לעולם. האיים נקראים כך, מכיוון שחיו עליהם כמויות גדולות מאוד של חולדות (Rats), שהובאו בטעות לאי החולדות בערך בשנת 1780.<ref></ref> נכון לשנת 2009, לאחר מבצע לחיסול החולדות במימון ממשלתי, ייתכן שהאי נקי מהן;<ref></ref> שמו של האי שונה להוואדקס בשנת 2012.<ref></ref> בעקבות המבצע נמצאה תמותה גבוהה בהרבה מהצפוי באוכלוסיות ציפורים מקומיות וההערכה היא שהמבצע פגע בהן.<ref>The Ornithological Council, "[http://www.seabirdrestoration.org/pdf/RatIslandReview.pdf The Rat Island Rat Eradication Project: A Critical Evaluation of Nontarget Mortality]", 2010.</ref> חקירה פנימית של שירות הדגה וחיות הבר של ארצות הברית ושל משרד אכיפת החוק בארצות הברית גילתה שייתכן כי מספר חוקים הופרו.<ref>U.S. Fish and Wildlife Service, "[https://drive.google.com/file/d/0BwdOUBgcb_baeXlYTzZ0X05hWFU/view?usp=sharing Report of Investigation: Rat Island Mortality]", 2010.</ref><ref></ref>

== רעידות אדמה ==
* איי ראט מועדים לרעידות אדמה מכיוון שהם ממוקמים על הגבול של הלוחות הטקטוניים, לוח חואן דה פוקה כחלק מהלוח הפסיפי והלוח הצפון אמריקאי. רעידת האדמה באיי ראט בשנת 1965 הייתה אחת החזקות בהיסטוריה המתועדת, בעוצמה של 8.7 בסולם ריכטר.<ref></ref><ref>20 Largest Earthquakes in the World, United States Geological Survey. https://www.usgs.gov/natural-hazards/earthquake-hazards/science/20-largest-earthquakes-world</ref> רעידת האדמה התרחשה ב-4 בפברואר בשעה 19:01 זמן מקומי.<ref></ref><ref></ref> רעידת האדמה גרמה לצונאמי עם גלים בגובה שלמעלה מ-10 מטרים<ref></ref> שפגעו באיים, באי אמצ'יטקה ובאי שמיה שבקבוצת איי ניר.<ref name=":0"></ref> הנזקים באיים היו די מועטים. עלות הנזקים עמדה על כ-10,000 דולרים.<ref name=":0" />
* ב-9 בספטמבר 1910 בשעה 01:13:18 UTC התרחשה רעידת אדמה בעוצמה של 7.0 בסולם ריכטר.<ref></ref>
* ב-30 במרץ 1965 בשעה 02:27:03.4 UTC התרחשה רעידת אדמה בעוצמה של 7.6 בסולם ריכטר. זה הורגש באי אדאק ובאי אמצ'יטקה.<ref></ref>
* ב-17 בנובמבר 2003 בשעה 02:27:03.4 UTC התרחשה רעידת אדמה בעוצמה של 7.8 בסולם ריכטר.<ref></ref>

== מעבר אמצ'טקה ==
מעבר אמצ'יטקה Amchitka Pass, הוא מיצר ים הממוקם בין באיים האלאוטיים בקו האורך 180°, בין קבוצת איי ראט ממערב ואיי דלארוף ממזרח. הרוחב של מעבר אמצ'יטקה הוא לפחות 80.5 קילומטרים ועומק המים נע בין 76 מטרים ל-1,829 מטרים. יש להתרחק לפחות כ-8 קילומטרים מהאיים הנמצאים משני צידיי המעבר. כי נצפו מערבולות וגלי גאות גבוהים וחזקים בקצה המזרחי של האי אמצ'יטקה. המעבר מסוכן במזג אוויר קשה, במיוחד עבור כלי שיט קטנים ובינוניים; זרמי מים בעוצמות חזקות נצפו במקום בכיוונים ועוצמות בלתי קבועים.

<gallery heights="195" mode="packed">
קובץ:Rat Islands II.jpg|מפה של איי ראט המציגה את האיים מרכזיים שבקבוצה. הקו העובר בין האי Semisopochnoi למעבר אמצ'יטקה הוא קו האורך 180°.
</gallery>

== ראו גם==
* ים ברינג
== לקריאה נוספת ==

<div class="mw-content-ltr">
* 
</div>

== קישורים חיצוניים ==

* [https://www.census.gov איי ראט: בטבלאות 1138 עד 1145, מפקד אוכלוסין 1, אזור מפקד האוכלוסין המערבי של האלאוטים, אלסקה] לשכת המפקד של ארצות הברית
* 

== הערות שוליים ==

קטגוריה:ארכיפלגים
ראט
אלאוטיים
אלאוטיים
אלאוטיים
קטגוריה:הצפון פסיפי הממוזג
קטגוריה:וולקנולוגיה
קטגוריה:טקטוניקה